cyanic-selkie/wikianc huggingface dataset:
Crave (τραγούδι της Μαντόνα)
Μουσικό βίντεο
Το μουσικό βίντεο σκηνοθετήθηκε από τον Nuno Xico και έκανε πρεμιέρα στις 22 Μαΐου 2019.
Πλοκή
Γυρίστηκε σε ένα άδειο κτίριο της Νέα Υόρκης, είναι ένα ασπρόμαυρο βίντεο αλλά έχει και ορισμένες έγχρωμες σκηνές. Το ίντρο ξεκινάει με τη Μαντόνα να μιλάει στον εραστή της (Swae Lee), λέγοντας ότι "πάντα τον περίμενε" και ότι "όλοι θέλουμε αυτό που δεν μας κάνει καλό" συνήθως. Στους στίχους αναφέρει ότι έχει έναν πόθο γι' αυτόν, το οποίο περιγράφει ως "επικίνδυνο". Καθ' όλη τη διάρκεια του βίντεο, η Μαντόνα στέλνει ερωτικές σημειώσεις στον Swae Lee μέσω ταχυδρομικών περιστεριών. Σε κάποια πλάνα, φαίνεται να φοράει μια οφθαλμοκαλύπτρα στο αριστερό μάτι της, κάτι που χαρακτηρίζει την Madame X, το alter ego της στο άλμπουμ. Τελειώνει με το ζευγάρι να συναντιέται στην ταράτσα του κτιρίου και να απελευθερώνουν ακόμα περισσότερα περιστέρια, Στη τελευταία σκηνή, στην οποία πάνε να πιαστούν χέρι-χέρι, η Μαντόνα μεταδίδει μια "ηλεκτρική ενέργεια" από το χέρι της στο χέρι του Swae Lee. Η εικόνα θυμίζει το έργο του Μιχαήλ Άγγελου, "Η Δημιουργία του Αδάμ".
Εξωτερικοί σύνδεσμοι
Κατηγορία:Τραγούδια της Μαντόνα Κατηγορία:Singles του 2019 Κατηγορία:Τραγούδια του 2019
Πφόρτσχαϊμ
Το Πφόρτσχαϊμ (γερμανικά: Pforzheim) είναι πόλη περίπου 120.000 κατοίκων στο κρατίδιο της Βάδης-Βυρτεμβέργης, στα νοτιοδυτικά της Γερμανίας και στα όρια του Μαύρου Δάσους. Είναι παγκοσμίως διάσημο για την παραγωγή του σε κοσμήματα και ρολόγια. Μέχρι και το 1565 ήταν έδρα των Μαργκράβων της Βάδης. Λόγω αυτού, απέκτησε το παρατσούκλι "Goldstadt" ή Χρυσή Πόλη. Έχει έκταση 98 τ.χλμ. και βρίσκεται μεταξύ των πόλεων της Στουτγκάρδης και της Καρλσρούης στο σημείο ένωσης τριών ποταμών (Εντζ, Νάγκολντ και Βιρμ) και αποτελεί τα σύνορα μεταξύ Βάδης και Βυρτεμβέργης, ευρισκόμενο στα εδάφη της Βάδης. Το Πφόρτσχαϊμ βρίσκεται στη Διαδρομή Μνήμης Μπέρτα Μπεντς.
Ο Δήμος του Πφόρτσχαϊμ δεν ανήκει σε καμία περιφέρεια (Kreis), αν και φιλοξενεί τα κεντρικά γραφεία της περιφέρειας του Εντς, η οποία βρίσκεται περιμετρικά της πόλης.
Μετά το πέρας του πολέμου, τα συντρίμμια από την καταστροφή μεταφέρθηκαν σε έναν μεγάλο σωρό στο όρος Φόλμπεργκ και στην κοιλάδα Μπρέτζινγκερ Ταλ, στα προάστια της πόλης, που έχει ως αποτέλεσμα σήμερα το συγκεκριμένο βουνό να μοιάζει με ηφαίστειο λόγω απόχρωσης και η συγκεκριμένη κοιλάδα να έχει εξαφανιστεί. Παρόμοιες προσπάθειες έλαβαν χώρα και σε άλλες πόλεις που καταστράφηκαν κατά την διάρκεια του πολέμου, όπως η Στουτγκάρδη και το Μόναχο. Στα 20 χρόνια που ακολούθησαν το τέλος του πολέμου, το Πφόρτσχαϊμ σταδιακά ανοικοδομήθηκε, παίρνοντας έτσι μια σύγχρονη όψη με την κατασκευή πολλών κατοικιών στον αρχιτεκτονικό ρυθμό της δεκαετίας του 1950.
Εξωτερικοί σύνδεσμοι
Κατηγορία:Πόλεις της Βάδης-Βυρτεμβέργης
Καρβοξυτελικό άκρο
thumb|400px|Tο τετραπτεπτίδο βαλυλ-γλυκυλ-σερυλ-αλανίνη (VGSA). Με πράσινο χρώμα φαίνεται η βαλίνη στο αμινοτελικό άκρο, ενώ με μπλε η αλανίνη στο καρβοξυτελικό άκρο. Στο αμινοτελικό άκρο φαίνεται η ελεύθερη α-αμινομάδα (-ΝΗ2), ενώ στο C-άκρο η ελευθέρη καρβοξυλομάδα (-COOH). Ως καρβοξυτελικό ή καρβοξυλικό άκρο (γράφεται και C-άκρο ή COOH-άκρο) χαρακτηρίζεται το ένα από τα δύο άκρα μιας πολυπεπτιδικής αλυσίδας και συγκεκριμένα αυτό που διαθέτει μια ελεύθερη καρβοξυλομάδα (-COOH). Το άλλο άκρο του πολυπεπτιδίου, στο οποίο υπάρχει μια ελεύθερη α-αμινομάδα, ονομάζεται αμινοτελικό άκρο. Κατά σύμβαση, όταν γράφουμε την αμινοξική αλληλουχία ενός πεπτιδίου, ή μιας πρωτεΐνης, ξεκινάμε πάντα με το αμινοτελικό άκρο (στα αριστερά) και τελειώνουμε με το καρβοξυτελικό (στα δεξιά). Για παράδειγμα, το τετραπτεπτίδο βαλυλ-γλυκυλ-σερυλ-αλανίνη, θα γραφτεί Val-Gly-Ser-Ala (ή συνηθέστερα VGSA) που σημαίνει ότι η βαλίνη βρίσκεται στο αμινοτελικό άκρο, ενώ η αλανίνη στο C-άκρο. Έτσι, το τετραπεπτίδιο VGSA είναι τελείως διαφορετικό από το ASGV.
Kατά την πρωτεϊνοσύνθεση, οι πολυπεπτιδικές αλυσίδες επιμηκύνονται πάντα με κατεύθυνση από το αμινοτελικό προς το καρβοξυτελικό άκρο. Επομένως, το καρβοξυτελικό άκρο είναι αυτό που συντίθενται τελευταίο και το τελικό αμινοξύ του C-άκρου κωδικοποιείται από την τριπλέτα αμέσως πριν το κωδικόνιο λήξης.
Συγγράμματα
Κατηγορία:Δομή της πρωτεΐνης
Η Πεντάμορφη και το Τέρας 2: Τα μαγεμένα Χριστούγεννα
To Η Πεντάμορφη και το Τέρας 2: Τα μαγεμένα Χριστούγεννα (αγγλικά: Beauty and the Beast: The Enchanted Christmas) είναι αμερικανική μιούζικαλ - χριστουγεννιάτικη ταινία κινουμένων σχεδίων απευθείας-σε-βίντεο, του 1997, σε παραγωγή Disney Television Animation. Πρόκειται για midquel της ταινίας της Disney, Η Πεντάμορφη και το Τέρας, του 1991, και τοποθετείται, την περίοδο των Χριστουγέννων και μετά την επίθεση των λύκων στην Μπελ, όπου το Τέρας, την έσωσε. Θέμα της ταινίας είναι η απαγόρευση του εορτασμού των Χριστουγέννων από το Τέρας, καθότι του θυμίζει όταν μεταμορφώθηκε σε τέρας, που ήταν αυτή την εποχή, με τους υπόλοιπους ήρωες να προσπαθούν να τον πείσουν ότι είναι μία καλή εορτή. Στην ταινία δείχνει με περισσότερες λεπτομέρειες το πώς μαγεύτηκαν οι ήρωες αλλά και το κάστρο.
Πλοκή
Η ταινία ξεκινά με όλους να προετοιμάζονται για τα Χριστούγεννα ενώ ο Λουμιέρ και ο Κόγκσγουορθ διαφωνούν για το ποιος έσωσε τα Χριστούγεννα την προηγούμενη χρονιά. Ο Τσιπ παρακαλάει την κυρία Ποτς να διηγηθεί την ιστορία κι αν και στην αρχή διστάζει, τελικά το κάνει. Σύντομα, όλοι συγκεντρώνονται γύρω από την κυρία Ποτς καθώς εξιστορεί τα γεγονότα του τι συνέβη όταν το Τέρας έσωσε την Μπελ από τους λύκους...
Η ιστορία μας πηγαίνει πίσω όπου ο Πρίγκιπας ήταν ακόμα Τέρας και οι υπηρέτες του Μαγεμένα Αντικείμενα. Η Μπελ είναι ακόμα αιχμάλωτη στο κάστρο. Όλοι οι υπηρέτες προσπαθούν να βρουν έναν τρόπο ώστε οι δύο νέοι να ερωτευτούν και με τα Χριστούγεννα να πλησιάζουν, το βρίσκουν ως μια εξαιρετική ευκαιρία να τους φέρουν κοντά. Η Μπελ είναι ενθουσιασμένη με τα Χριστούγεννα αλλά το Τέρας δε δείχνει καθόλου ευτυχισμένο μιας και τα Χριστούγεννα του θυμίζουν το ξόρκι που έγινε σε εκείνον και το κάστρο.
Η Μπελ βρίσκει το Τέρας έξω και προτείνει να του μάθει πατινάζ. Εν τω μεταξύ, σε ένα άγνωστο μέρος του κάστρου, ένα τεράστιο μουσικό όργανο συνθέτει μουσική κι ένα μικρό πίκολο, ο Φάιφ, το χειροκροτεί. Το όργανο είναι ο Φόρτε, ο μαέστρος του κάστρου όσο ήταν ακόμη άνθρωπος. Ο Φόρτε όμως δεν έχει καμία διάθεση να ξαναγίνει άνθρωπος, κι έτσι αποφασίζει να βρει έναν τρόπο ώστε το Τέρας να μην ερωτευτεί την Μπελ. Πιστεύει ότι «η ανθρωπότητα είναι υπερεκτιμημένη» και είναι πιο χρήσιμος και δυνατός στη μαγεμένη του μορφή. Λέει στον Φάιφ ότι έχει γράψει ένα σόλο για πίκολο στην όπερά του, κάτι το οποίο πείθει τον Φάιφ να διαλύσει τη σχέση του Τέρατος και της Μπελ.
Ο Φάιφ καταφέρνει να διακόψει το πατινάζ των δύο αναγκάζοντάς τους να συγκρουστούν και να πέσουν στο χιόνι. Τότε, η Μπελ φτιάχνει έναν άγγελο στο χιόνι και το ίδιο προσπαθεί και το Τέρας, αλλά όταν σηκώνονται και βλέπουν τις φιγούρες τους στο χιόνι, το Τέρας καταλαβαίνει ότι η δικιά του φιγούρα δε θυμίζει άγγελο. Νευριασμένος, λέει ότι είναι μια σκιά τέρατος και διαλύει τη φιγούρα φεύγοντας και αφήνοντας την Μπελ έξω μόνη της με τους άλλους. Η Μπελ δεν ξέρει γιατί προσπαθεί να προσφέρει χαρά στο Τέρας αλλά η κυρία Ποτς της λέει να μην το βάζει κάτω. Μέσα στο κάστρο, ο Φόρτε παίζει μουσική καθώς το Τέρας κοιτάζει το μαγεμένο τριαντάφυλλο που η Μάγισσα του έδωσε.
Πιστεύοντας ότι τα Χριστούγεννα θα φτιάξουν τη διάθεση του Τέρατος, η Μπελ δημιουργεί ένα βιβλίο για εκείνον και αφού πείθουν και τον Κόγκσγουορθ, η προετοιμασία για τα Χριστούγεννα ξεκινά. Η παρέα πηγαίνει στην αποθήκη του κάστρου που περιέχει τα παλιά στολίδια, εκεί όπου βρίσκεται και η Αντζελίκ, η παλιά διακοσμήτρια του κάστρου. Ωστόσο, η Αντζελίκ δεν χαίρεται ακούγοντας για τα Χριστούγεννα γιατί δε θέλει να τρέφει ψεύτικες ελπίδες, αφού ξέρει ότι το Τέρας θα διαλύσει τη γιορτή. Η Μπελ λέει ότι πάντα υπάρχει ελπίδα, ακόμη και για να σπάσει η κατάρα. Τελικά, η Αντζελίκ συμφωνεί απρόθυμα. Ο Φάιφ κρυφακούει τα πάντα και τα λέει στον Φόρτε, ο οποίος με τη σειρά του τα μεταφέρει στο Τέρας. Ο Φόρτε συνεχίζει λέγοντας ότι το κορίτσι δεν ενδιαφέρεται πώς νιώθει εκείνος για τα Χριστούγεννα, απομακρύνοντάς τους ακόμα περισσότερο. Το Τέρας θυμάται το παρελθόν, την ημέρα των Χριστουγέννων, όπου η Μάγισσα τον μεταμόρφωσε σε Τέρας.
Η Μπελ πηγαίνει στο λεβητοστάσιο όπου συναντά τον Αξ και ψάχνει για ένα ξύλο Yule. Το Τέρας την ανακαλύπτει και ζητά εξηγήσεις, με την Μπελ να του εξηγεί ότι το ξύλο Yule είναι μια παράδοση, όπου όλοι το αγγίζουν για να κάνουν μια ευχή. Το Τέρας ισχυρίζεται ότι οι ευχές είναι ανούσιες και μετά από έναν ακόμα τσακωμό με την Μπελ, εκείνη αποχωρεί από το λεβητοστάσιο.
Η Μπελ αρνείται να τα παρατήσει και αποφασίζει ότι θα γιορτάσουν Χριστούγεννα με ή χωρίς το Τέρας. Του στέλνει το δώρο του και στη συνέχεια μαζί με τον Τσιπ και τον Αξ, ψάχνουν για Χριστουγεννιάτικο δέντρο. Το Τέρας βρίσκει το δώρο της αλλά ο Λουμιέρ δεν τον αφήνει να το ανοίξει καθώς δεν είναι ακόμα Χριστούγεννα. Μετά από την κίνηση της Μπελ με το δώρο, η διάθεση του Τέρατος αλλάζει και ζητάει από τον Φόρτε να συνθέσει ένα τραγούδι για εκείνη. Αν και δυσαρεστημένος με αυτή την εξέλιξη, ο Φόρτε συμφωνεί. Όταν όμως το Τέρας αποχωρεί, ο Φόρτε βάζει σε εφαρμογή το σχέδιό του παίζοντας όμορφη μουσική για να φέρει την Μπελ στο δωμάτιο. Όταν η Μπελ φτάνει, τη χειραγωγεί να πάει να βρει ένα ωραίο δέντρο στο δάσος παραβιάζοντας τον όρκο που έδωσε στο Τέρας να μην εγκαταλείψει το κάστρο.
Ο Φόρτε διατάζει τον Φάιφ να τους ακολουθήσει και να βεβαιωθεί ότι δε θα επιστρέψουν ποτέ πίσω. Το Τέρας αναμένει την Μπελ να εμφανιστεί για να ακούσει το τραγούδι της, αλλά ο Φόρτε του λέει ότι τον εγκατέλειψε. Προσπαθεί να τον πείσει να την ξεχάσει, αλλά το Τέρας φεύγει από το δωμάτιο εκνευρισμένο. Πάνω στον θυμό του, καταστρέφει όλη τη διακόσμηση για τα Χριστούγεννα προτού φύγει για να ψάξει την Μπελ και να τη φέρει πίσω. Εν τω μεταξύ, η Μπελ και οι άλλοι ψάχνουν για δέντρο αλλά ο Φάιφ τρομάζει τον Φιλίπ πάνω στον πάγο και μετά από μια αλυσιδωτή σειρά γεγονότων, η Μπελ κοντεύει να πνιγεί. Το Τέρας καταφτάνει εκείνη τη στιγμή κι αν και εξοργισμένο, σώζει την Μπελ.
Επιστρέφοντας στο κάστρο, την κλειδώνει σε ένα μπουντρούμι επειδή έσπασε τον όρκο που του είχε δώσει αλλά η Αντζελίκ μαζί με τους υπόλοιπους έρχονται να την επισκεφτούν και παραδέχεται ότι έκανε λάθος που πίστευε ότι τα Χριστούγεννα δε θα ερχόντουσαν ποτέ. Αν και χωρίς διακοσμήσεις, έχουν ο ένας τον άλλο κι αυτό είναι το καλύτερο δώρο. Εν τω μεταξύ, ο Φόρτε προσπαθεί να πείσει το Τέρας να καταστρέψει το μαγεμένο τριαντάφυλλο και σχεδόν τα καταφέρνει, αλλά το Τέρας σταματά όταν βλέπει το δώρο της Μπελ. Το ανοίγει και το διαβάζει και θυμάται ότι υπάρχει ελπίδα. Αγνοώντας τον Φόρτε, ζητάει από την Μπελ να τον συγχωρέσει και σχεδιάζει να έχουν τα καλύτερα Χριστούγεννα.
Θυμωμένος από την αποτυχία του σχεδίου του, ο Φόρτε αποφασίζει να καταστρέψει το κάστρο σκοτώνοντας την Μπελ και το Τέρας, αφού έτσι δε θα μπορούν να ερωτευτούν. Αυτό τρομάζει τον Φάιφ αφού το βρίσκει υπερβολικά ακραίο και ανακαλύπτει επίσης ότι το σόλο που του είχε υποσχεθεί ο Φόρτε δεν υπάρχει. Το Τέρας καταφέρνει να φτάσει στο δωμάτιο και με τη συμβουλή του Φάιφ, αποσυνδέει τα πλήκτρα του Φόρτε και τα καταστρέφει, κάνοντας και τον Φόρτε να σπάσει σε κομμάτια.
Όλοι μαζί συνεχίσουν να έχουν χαρούμενες γιορτές, όπου και επιστρέφουμε στο παρόν. Αν κάποιος είχε σώσει τα Χριστούγεννα τότε, ήταν η Μπελ ενώ ο Φάιφ έγινε ο νέος μαέστρος του κάστρου. Μετά το τέλος της διήγησης της ιστορίας, όλοι διασκεδάζουν ενώ το Πρίγκιπας δίνει στην Μπελ το δώρο της, ένα τριαντάφυλλο.
Παραγωγή
Η Πεντάμορφη και το Τέρας 2: Τα μαγεμένα Χριστούγεννα κυκλοφόρησε απευθείας σε βίντεο μετά την Επιστροφή του Τζαφάρ και άλλες συνέχειες που ήταν βασισμένες σε κινηματογραφικές ταινίες και είχαν επιτυχία. Η ταινία ήταν το πρώτο προϊόν μιας θυγατρικής των στούντιο της εταιρίας Disney Television Animation στο Τορόντο. Το στούντιο έκλεισε το 2002 λόγω περικοπών. Ο συντονισμός γινόταν από τα Walt Disney Television Animation στούντιο στο Σίδνεϊ και από την εταιρία Wang Film Productions Co. Ltd. με γραφεία στο Xindian District στην πόλη Ταϊπέι της Ταϊβάν.
Στα πρώτα στάδια της παραγωγής, η ταινία προοριζόταν να είναι συνέχεια της πρώτης ταινίας. Η ιστορία θα απεικόνιζε τον Άβεναντ, τον μικρότερο αδελφό του Γκαστόν, ως κακό. Ο στόχος του Άβεναντ θα ήταν να εκδικηθεί για τον αδελφό του καταστρέφοντας τις ζωές της Μπελ και του πρίγκιπα, απειλώντας να τους σκοτώσει, ενώ σύμφωνα με πληροφορίες θα χρησιμοποιούσε μαύρη μαγεία για να μετατρέψει και πάλι τον πρίγκιπα σε Τέρας, κατηγορώντας την Μπελ. Αν και ο χαρακτήρας του κόπηκε από την ταινία και η ιστορία άλλαξε, αυτό το χαρακτηριστικό δόθηκε στον Φόρτε, ο οποίος δεν ήθελε το Τέρας να ξαναγίνει άνθρωπος. Αυτή η πλοκή εμπνεύστηκε από την ταινία Η Πεντάμορφη και το Τέρας του 1946, η οποία αποτέλεσε έμπνευση για την πρώτη ταινία και όπου ο Άβεναντ ήταν ο κακός και αποτέλεσε έμπνευση για τον Γκαστόν.
Κυκλοφορία
Η ταινία κυκλοφόρησε πρώτα σε VHS κασέτα στις 11 Νοεμβρίου 1997. Είναι η τέταρτη απευθείας σε βίντεο ταινία κινουμένων σχεδίων με τα περισσότερα έσοδα, ξεπερνώντας τα $180 εκατομμύρια. Βρίσκεται ακριβώς πίσω από την ταινία Ο Αλαντίν και ο Βασιλιάς των Κλεφτών η οποία είχε έσοδα $186 εκατομμύρια. Το DVD κυκλοφόρησε στις 13 Οκτωβρίου 1998. Και οι δύο εκδοχές αποσύρθηκαν γρήγορα από την αγορά και η ταινία δεν ήταν διαθέσιμη μέχρι την κυκλοφορία της ειδικής έκδοσης DVD και VHS στις 12 Νοεμβρίου 2002, ακριβώς μετά την κυκλοφορία της ειδικής έκδοσης DVD της πρώτης ταινίας. Το νέο DVD περιελάμβανε μια επανέκδοση μουσικού βίντεο του τραγουδιού «As Long As There's Christmas» από το συγκρότημα Play. Περιελάμβανε επίσης ένα παιχνίδι με τον τίτλο Forte's Challenge, ένα δεκάλεπτο βίντεο από τα παρασκήνια της ταινίας, επιλογές τραγουδιών της Disney και ένα Μαγεμένο Περιβάλλον το οποίο έδειχνε το κάστρο του Τέρατος κατά τις διάφορες εποχές. Η Ειδική έκδοση της πρώτης ταινίας μαζί με αυτή της ταινίας Μαγεμένα Χριστούγεννα αποσύρθηκαν από την αγορά τον Ιανουάριο του 2003. Η Ειδική έκδοση DVD αλλά και η έκδοση σε Blu-ray επανακυκλοφόρησαν στις 22 Νοεμβρίου 2011, ακολουθώντας την κυκλοφορία της «Διαμαντένιας Έκδοσης» της πρώτης ταινίας στο Ηνωμένο Βασίλειο τον Νοέμβριο του 2010. Η Blu-ray επανακυκλοφορία αποσύρθηκε κι αυτή από την αγορά μαζί με τις άλλες δύο ταινίες.
Η ταινία επανακυκλοφόρησε από τα στούντιο Walt Disney Studios Home Entertainment σε πακέτο Blu-ray στις 25 Οκτωβρίου 2016.
Υποδοχή
Η ταινία συγκεντρώνει μόλις 13% και μέσο όρο 4.1/10 στην ιστοσελίδα συλλογής κριτικών Rotten Tomatoes βασισμένο σε 8 κριτικές.
Βραβεία και υποψηφιότητες
Η ταινία πήρε δύο βραβεία από τις συνολικά οκτώ υποψηφιότητες που έλαβε.
Soundtrack
Τη μουσική επένδυση της ταινίας αλλά και τα τραγούδια συνέθεσε η Ρέιτσελ Πόρτμαν με τους στίχους να γράφει ο Ντον Μπλακ. Τα τραγούδια ηχογραφήθηκαν «ζωντανά» με μια ορχήστρα και το καστ σε ένα δωμάτιο, όπως είχε γίνει και στην πρώτη ταινία. Το τραγούδι «Stories», ερμηνευμένο από την Πέιτζ Ο'Χάρα μιλάει για το τι δώρο θα κάνει η Μπελ στο Τέρας για τα Χριστούγεννα, ένα βιβλίο με ιστορίες, και είναι βασισμένο στο μοτίβο του φινάλε της 5ης Συμφωνίας του Γιαν Σιμπέλιους. Το τραγούδι «As Long As There's Christmas», που είναι και το θέμα της ταινίας, μιλάει για το πώς να βρίσκεις την Ελπίδα κατά τη διάρκεια των Χριστουγέννων. Το τραγούδι ερμηνεύτηκε από το καστ μαζί με χορωδία και παίζει στη σκηνή όπου η Μπελ και τα μαγεμένα αντικείμενα διακοσμούν το κάστρο για τη γιορτή.
Το τραγούδι «Don't Fall In Love», ερμηνευμένο από τον Τιμ Κάρι, απεικονίζει το σχέδιο του Φόρτε να κρατήσει το Τέρας μακριά από την Μπελ έτσι ώστε να εμποδίσει τη λύση της κατάρας. Το τραγούδι «A Cut Above The Rest», επίσης ερμηνευμένο από το καστ, έχει να κάνει με το πώς η ομαδική δουλειά και οι φίλοι είναι πολύ σημαντικά στη ζωή. Το τραγούδι «Deck The Halls» παρουσιάζεται κατά την πρώτη σκηνή της ταινίας και ερμηνεύεται από τους Τζέρι Όρμπακ, Ντέιβιντ Όγκντεν Στιρς, Μπερναντέτ Πίτερς και Χορωδία.
Το soundtrack κυκλοφόρησε στις 9 Σεπτεμβρίου 1997. Το άλμπουμ εκτός από το soundtrack της ταινίας, αποτελεί επίσης και Χριστουγεννιάτικο άλμπουμ αφού περιέχει τραγούδια με παραδοσιακά κάλαντα, τα οποία ερμηνεύει η Πέιτζ Ο'Χάρα.
Λίστα κομματιών
250px|thumb|right|Εξώφυλλο soundtrack
Εξωτερικοί σύνδεσμοι
Κατηγορία:Ταινίες του 1997 Κατηγορία:Αγγλόφωνες ταινίες Κατηγορία:Ταινίες που κυκλοφόρησαν κατευθείαν σε βίντεο Κατηγορία:Αμερικανικές ταινίες κινουμένων σχεδίων Κατηγορία:Αμερικανικές ταινίες Κατηγορία:Ταινίες σίκουελ Κατηγορία:Αμερικανικές χριστουγεννιάτικες ταινίες Κατηγορία:Μουσικές ταινίες κινουμένων σχεδίων Κατηγορία:Ταινίες κινουμένων σχεδίων του 1997
Λε Μορν-Ρουζ
Οι κάτοικοί του είναι γνωστοί ως Πελεέν (γαλλικά: Péléens).
Παραπομπές
Κατηγορία:Κοινότητες της Μαρτινίκας
Ντάνιελ Φρανσουά Μάλαν
Καταγωγή και σπουδές
Ο Μάλαν καταγόταν από έναν παλαιό Γάλλο Ουγενότο πρόσφυγα με το ίδιο επώνυμο, από την Προβηγκία, που έφθασε στη Νότια Αφρική πριν το 1689. Ο Ντάνιελ Φρανσουά γεννήθηκε στην κωμόπολη Ρίμπηκ Βες, κοντά στο Κέιπ Τάουν, στην τότε Αποικία του Ακρωτηρίου. Σπούδασε μουσική στο Κολέγιο Βικτώρια, στο Στέλενμπος και στη συνέχεια εισάχθηκε στην εκκλησιαστική σχολή (seminary) στην ίδια πόλη με σκοπό να γίνει κληρικός της Ολλανδικής Μεταρρυθμισμένης Εκκλησίας. Παράλληλα με τις σπουδές του εκεί, έκανε και ένα μεταπτυχιακό στη φιλοσοφία στο Κολέγιο Βικτώρια (το σημερινό Πανεπιστήμιο του Στέλενμπος). Επιδίωξε να συνεχίσει με ανώτατες σπουδές θεολογίας στην Ευρώπη, και πήρε διδακτορικό από το Πανεπιστήμιο της Ουτρέχτης το 1905. Μετά την επιστροφή του στη Νότια Αφρική πήρε το χρίσμα και υπηρέτησε για ένα εξάμηνο ως βοηθός εφημερίου στην πόλη Χάιντελμπεργκ του Τράνσβααλ. Υπήρξε μαχητικός ως προς την προώθηση της αποδοχής της γλώσσας αφρικάανς, που πάλευε τότε να καθιερωθεί ως ξεχωριστή, εθνική γλώσσα των Αφρικάνερς, των απογόνων των Ολλανδών αποίκων της Νότιας Αφρικής. Ο Μαλάν ίδρυσε το 1930 μαζί με άλλους την «Afrikaanse Taal- en Kultuurvereniging» (ATKV, «Πολιτιστική Εταιρεία Αφρικανικής Γλώσσας»). Υπηρέτησε στο Μόνταγκιου της επαρχίας του Δυτικού Ακρωτηρίου από το 1906 ως το 1912 και μετά στο Γκραφ-Ράινετ ως το 1915. Ανέλαβε επίσης ένα ταξίδι για λογαριασμό της Ολλανδικής Μεταρρυθμισμένης Εκκλησίας, επισκεπτόμενος θρήσκους Αφρικάνερς που ζούσαν στο Βελγικό Κονγκό και στη Νότια Ροδεσία.
Πολιτική σταδιοδρομία
Η ανάμιξη του Μάλαν στο Εθνικό Κόμμα άρχισε λίγο μετά την ίδρυση του τελευταίου, το 1914. Την εποχή εκείνη τα πολιτικά κόμματα είχαν φιλικά προσκείμενες προς αυτά εφημερίδες που χρησίμευαν ως τα φερέφωνά τους, πράγμα που έλειπε από το νεοσύστατο κόμμα. Οι εθνικιστές Αφρικάνερς στην επαρχία του Ακρωτηρίου αποφάσισαν λοιπόν το 1915 να ιδρύσουν την εφημερίδα De Burger, τη σημερινή Die Burger, και έπεισαν τον Μάλαν να γίνει ο αρχισυντάκτης της, καθώς εκείνος ανησυχούσε για τη θέση των Αφρικάνερς μετά την Εξέγερση του Μάριτς, το 1914. Παραιτήθηκε έτσι από τη θέση του εφημερίου και εκλέχθηκε τοπικός ηγέτης του Εθνικού Κόμματος στην επαρχία του Ακρωτηρίου το 1915. Το 1918 εκλέχθηκε για πρώτη φορά βουλευτής στο κοινοβούλιο της Νότιας Αφρικής, εκπροσωπώντας την εκλογική περιφέρεια της Καλβινίας. Εκλεγόταν συνεχώς στην έδρα αυτή μέχρι το 1938, οπότε έγινε βουλευτής στην εκλογική περιφέρεια του Πίκετμπεργκ.
Με την πρώτη ανάληψη της εξουσίας από το Εθνικόν Κόμμα, το 1924 δόθηκε στον Μάλαν η θέση του υπουργού Εσωτερικών, Παιδείας και Δημοσίας Υγείας, την οποία κράτησε μέχρι το 1933. Το 1925 ο Μάλαν ήταν στην πρώτη γραμμή μιας εκστρατείας για την αντικατάσταση της ολλανδικής γλώσσας με την αφρικάανς στο Σύνταγμα, και για την καθιέρωση εθνικής σημαίας για τη Νότια Αφρική.
Μετά τις εκλογές του 1933 το Εθνικόν Κόμμα συνενώθηκε με το Νοτιοαφρικανικό Κόμμα του Γιαν Σματς και σχημάτισαν το Ηνωμένο Κόμμα (United Party). Ο Μάλαν αντιτάχθηκε σφοδρά στη συνένωση αυτή και έτσι το 1934 αποστάστησε με άλλους 19 βουλευτές και ίδρυσε το «Κεκαθαρμένον Εθνικόν Κόμμα» (Purified National Party), του οποίου ηγήθηκε για τα επόμενα 14 χρόνια ως αντιπολίτευση.
Κατά τη συνακόλουθη θητεία του ως πρωθυπουργού, που διάρκεσε 6,5 χρόνια, ο Μάλαν έθεσε τα θεμέλια της πολιτικής του απαρτχάιντ (ορθή προφορά στα αφρικάανς: «απαρτήντ»). Ο Μάλαν αποσύρθηκε το 1954, καθώς ήταν ήδη 80 ετών, αλλά στη μάχη διαδοχής που επακολούθησε οι προοριζόμενοι από τον ίδιο ως διάδοχοί του, ο υπουργός του των Οικονομικών Νίκολαας Χάβενγκα και ο των Εσωτερικών Θεόφιλος Έμπεν Ντένγκες, ηττήθηκαν και τον Μάλαν διαδέχθηκε ο Γιοάνες Γκεράρντους Στρίντομ.
Εξωτερικοί σύνδεσμοι
Κατηγορία:Πρωθυπουργοί της Νότιας Αφρικής Κατηγορία:Απαρτχάιντ
Οαχάκα ντε Χουάρες
Η Οαχάκα ή Οαξάκα (Oaxaca de Juárez) είναι πόλη του νότιου Μεξικό και είναι πρωτεύουσα και μεγαλύτερη πόλη την ομώνυμης πολιτείας. Έχει πληθυσμό 260.000 κατοίκους και βρίσκεται σε υψόμετρο 1.550 μέτρων, στους πρόποδες της Σιέρρα Μάδρε. Ιδρύθηκε από τους σταλμένους πολεμιστές του Αζτέκου αυτοκράτορα περί τα μέσα του 15ου αιώνα, οι οποίοι έκτισαν οχυρό ώστε να ελέγχουν τους εμπορικούς δρόμους της περιοχής. Η οικονομία της πόλης βασίζεται στο τουρισμό, ο οποίος επικεντρώνεται στα αποικιακής εποχής κτίρια και στους αρχαιολογικούς χώρους των Ζαποτέκων και Μιξτέκων. Η πόλη μαζί με τον αρχαιολογικό χώρο του Μόντε Αλπμάν, είναι Μνημείο Παγκόσμιας Κληρονομιάς από το 1987. Το «ντε Χουάρες» είναι αναφορά στον ντόπιο πολιτικό και πρόεδρο του Μεξικού Μπενίτο Χουάρες.
Παραπομπές
Κατηγορία:Πόλεις του Μεξικού Κατηγορία:Μνημεία Παγκόσμιας Κληρονομιάς στο Μεξικό
Κατάλογος σημαιών της Βόρειας Αμερικής
μικρογραφία|300x300εσ| Χάρτης της Βόρειας Αμερικής (χωρίς [[Γροιλανδία|τη Γροιλανδία) με τις 23 εθνικές σημαίες, εξαιρουμένων των σημαιών των εξαρτημένων και άλλων εδαφών.]] Αυτή είναι μια γκαλερί με σημαίες χωρών, εδαφών της Βόρειας Αμερικής, καθώς και των διεθνών οργανισμών που συνδέονται μαζί τους.
Κατάλογος των σημαιών των πόλεων της Βόρειας Αμερικής
Οι σημαίες πόλεων με πάνω από 1 εκατομμύριο κατοίκους.
Ιστορικές σημαίες
Κατηγορία:Βόρεια Αμερική
Χιονοδρομικό κέντρο Σελίου
right|270px|thumb|Άποψη του χιονοδρομικού Το Χιονοδρομικό κέντρο του Σελίου είναι το πρώτο οργανωμένο κέντρο χιονοδρομίας στην Ελλάδα. Βρίσκεται σε υψόμετρο 1534-1900 μ., στο όρος Βέρμιο του νομού Ημαθίας στο χωριό Σέλι, ένα από τα ψηλότερα χωριά στην Ελλάδα. Ξεκίνησε τη λειτουργία του το 1934 ως οργανωμένο κέντρο, χρονιά διοργάνωσης των πρώτων Πανελλήνιων αγώνων χιονοδρομίας. Χαρακτηριστικό αξιοθέατο του κέντρου αποτελεί το σαλέ με την οξυγώνια σκεπή.
Πρόσβαση
Απέχει 20 χλμ. από τη Νάουσα, 24 χλμ. από τη Βέροια, 74 χλμ. από την Κοζάνη και 95 χλμ. από τη Θεσσαλονίκη. Το πιο κοντινό χωριό είναι το Σέλι, μέσα στα όρια του οποίου βρίσκεται και το χιονοδρομικό κέντρο. Κυρίως, η πρόσβαση μπορεί να επιτευχθεί μέσω της Εγνατίας Οδού και έπειτα μέσω της επαρχιακής οδού Βέροιας - Σελίου και δευτερευόντως μέσω της επαρχιακής οδού Νάουσας - Σελίου. Το χιονοδρομικό διαθέτει, επίσης, χώρους στάθμευσης έκτασης 36 στρεμμάτων ασφαλτόδρομου, όπου πάντοτε φροντίζεται ο αποχιονισμός τους.
Εγκαταστάσεις
Το Εθνικό Χιονοδρομικό Kέντρο Σελίου περιλαμβάνει 11 σύγχρονους αναβατήρες: 1 εναέρια διθέσια καρέκλα, 6 συρόμενους αναβατήρες (πιατάκια) και 4 baby lifts, τα οποία οδηγούν σε 17 αναγνωρισμένες πίστες καταβάσεων και δύο πίστες δρόμων αντοχής (langlauf) με δυνατότητα διεξαγωγής διεθνών αγώνων. Υπάρχουν μπλε, κόκκινες, πράσινες πίστες με ανάλογους βαθμούς δυσκολίας, οι οποίες χωρίζονται σε τουριστικές και αγωνιστικές. Επίσης διαθέτει μονοπάτια (διαδρομές) πορείας ορειβασίας. Διασχίζεται από το διεθνές ορειβατικό μονοπάτι Ε4.
Ιστορία
Το 1955 τοποθετήθηκε στο Χιονοδρομικό Κέντρο Σελίου ο πρώτος αναβατήρας της χώρας (εναέρια καρέκλα μήκους 750 μ.) που έφτανε σε υψόμετρο 1600 μ. ενώ το έτος 1968 επεκτάθηκε κατά 500 μ. φτάνοντας σε υψόμετρο 1730 μ. Στις 4-2-1972 με Βασιλικό Διάταγμα χαρακτηρίστηκε ως "εθνικό" με την ονομασία "Εθνικό Χιονοδρομικό Κέντρο Σελίου". Το καλοκαίρι του 2002, εγκαταστάθηκε μια εξ ολοκλήρου καινούρια διπλή καρέκλα μήκους 1750 μ., η οποία διαθέτει ενδιάμεσο σταθμό στο σημείο που τοποθετείται η κορυφή της παλιάς καρέκλας και τερματικό σταθμό στη Λάκα του Ασούρμπασι.
Εξοπλισμός
Το Εθνικό Χιονοδρομικό Κέντρο Σελίου διαθέτει πλήρη στόλο χιονοστρωτήρων και αποχιονιστικών μηχανημάτων:
Ο οδικός άξονας Βέροιας - Ε.Χ.Κ Σελίου εκχιονίζεται με εντατικό ρυθμό σε περιπτώσεις χιονόπτωσης, ενώ προτείνεται στους οδηγούς να διαθέτουν αντιολισθητικές αλυσίδες. Οι χιονοδρομικές πίστες διατηρούνται σε λειτουργία ακόμη και έπειτα από έντονη χιονόπτωση.
Εξωτερικοί σύνδεσμοι
Σελι Κατηγορία:Αθλητικές εγκαταστάσεις στην Ημαθία
Λε Τρουάζ-Ιλέ
Το Λε Τρουάζ-Ιλέ (γαλλικά: Les Trois-Îlets) είναι γαλλική κοινότητα στον υπερπόντιο νομό και περιοχή της Μαρτινίκας.
Οι κάτοικοί του είναι γνωστοί ως Ιλεέν (γαλλικά: Iléens).
Παραπομπές
Λε Τρουα
Σφαίρος
Το λήμμα Σφαίρος μπορεί να σχετίζεται με κάποιο από τα παρακάτω πρόσωπα:
Κασπία Θάλασσα
thumb|320px|Η Κασπία Θάλασσα στο Ακτάου, του [[Καζακστάν.]] thumb|320px|Κασπία Θάλασσα [[Κεζεσάχρ παραλία]] thumb|right|320px|Κασπία Θάλασσα, Στένκα Ραζίν
Η Κασπία Θάλασσα είναι η μεγαλύτερη λίμνη της Γης. Έχει συνολική επιφάνεια 371.000 τ. χλμ. και όγκο νερού 78.200 κυβ. χιλιομέτρων. Ονομάζεται «θάλασσα» λόγω του τεράστιου μεγέθους της αλλά και επειδή όταν οι Ρωμαίοι πρωτοέφτασαν εκεί δοκίμασαν το νερό της και είδαν ότι είναι αλμυρό. Είναι τέτοιο το μέγεθός της, που ξεπερνάει τις επόμενες έξι μεγαλύτερες σε έκταση λίμνες μαζί.
Φυσική Γεωγραφία
Η Κασπία Θάλασσα έχει μέγιστο βάθος 1.025 μέτρα, αλλά το μέσο βάθος της είναι μόλις 184 μέτρα. Το επίπεδο της επιφάνειάς της βρίσκεται 28 μέτρα κάτω από την επιφάνεια των θαλασσών (δεδομένα του 2004), αποτελεί δηλαδή τμήμα ενός τεράστιου βαθυπέδου. Η ποσότητα νερού της διατηρείται σταθερή, παρά την αυξημένη θερινή εξάτμιση, (που οφείλεται στη χαμηλή της θέση), χάρη στο ότι εκβάλλει σε αυτήν ο μεγαλύτερος ποταμός της Ευρώπης, ο Βόλγας. Το 80% του νερού που χύνεται στη λίμνη προέρχεται από αυτόν, ενώ το υπόλοιπο 20% από τον ποταμό Ουράλη. Αμφότεροι οι ποταμοί αυτοί χύνονται στο βόρειο τμήμα της Κασπίας, με αποτέλεσμα η αλμυρότητα των νερών της βόρειας Κασπίας να είναι αισθητά μικρότερη από εκείνη των νερών του νότιου τμήματος, κατά μέσο όρο όμως η αλμυρότητα είναι το 1/3 εκείνης του θαλασσινού νερού. Η μοναδική απώλεια υδάτων προέρχεται από την εξάτμιση, εκτός από μικροποσότητα που παροχετεύεται μέσα από την τεχνητή διώρυγα Μανίχ. Μέσα από αυτή και τη Διώρυγα Βόλγα-Ντον η Κασπία συνδέεται με την Αζοφική Θάλασσα. Στο μέσο της ανατολικής ακτής της λίμνης (βλ. εικόνα) σχηματίζεται ένας πολύ κλειστός κόλπος, το Καραμπογάζ-κελ, όπου η αλμυρότητα του νερού φθάνει σχεδόν τη θαλάσσια. Η ηλικία της Κασπίας υπολογίζεται στα 30 εκατομμύρια έτη. Η Αζοφική Θάλασσα βρίσκεται στα δυτικά, ενώ ανατολικά της Κασπίας βρίσκεται η λίμνη Αράλη, επίσης από τις μεγαλύτερες του πλανήτη.
Κλίμα
Παρά το μέγεθος της λίμνης, το κλίμα παραμένει ηπειρωτικό, με αποτέλεσμα το βόρειο τμήμα της να παγώνει τον χειμώνα. Σε μεγάλη βαρυχειμωνιά, πάγος μπορεί να σχηματισθεί και στη νότια περιοχή, ιδίως με τη μορφή λεπτού στρώματος κοντά στις όχθες.
Πολιτική Γεωγραφία
Πριν τη διάλυση της Σοβιετικής Ένωσης η Κασπία «ακουμπούσε» πάνω σε μόλις 2 χώρες, τη Σοβιετική Ένωση και το Ιράν. Σήμερα, έχει σύνορα με τη Ρωσία, το Καζακστάν, το Αζερμπαϊτζάν, το Τουρκμενιστάν και το Ιράν, εκ των οποίων οι πρώτες τρεις έχουν τμήματα τους στην ευρωπαϊκή ήπειρο. Το ρωσικό τμήμα της όχθης περιλαμβάνει την Αυτόνομη Δημοκρατία του Νταγκεστάν και τις επαρχίες Καλμυκία και Αστραχάν, ενώ το ιρανικό τις επαρχίες Γκιλάν, Μαζανταράν και Γκολεστάν. Σημαντικότερες πόλεις και λιμάνια στην Κασπία Θάλασσα είναι: Μπακού (η πρωτεύουσα και μεγαλύτερη πόλη του Αζερμπαϊτζάν), Αστάρα (Αζερμπαϊτζάν) Αστάρα (Ιράν), Ραμσάρ (Ιράν), Αστραχάν (Ρωσία), Μαχατσκαλά (Ρωσία), κ.ά.
Πετρέλαιο
Οι πρώτες υπεράκτιες πετρελαιοπηγές του κόσμου και τα πρώτα μηχανήματα άντλησης πετρελαίου έγιναν στο κόλπο Μπίμπι-Χέιμπατ (Bibi-Heybat), δίπλα στο Μπακού του Αζερμπαϊτζάν. Το 1873, ξεκίνησε η εξερεύνηση και η ανάπτυξη του πετρελαίου σε κάποια από τα μεγαλύτερα τότε γνωστά πεδία του κόσμου στη χερσόνησο Αμπσέρον κοντά στα χωριά Μπαλακάνλι (Balakhanli), Σαμπούντσι, Ραμάνα και Μπίμπι-Χέιμπατ. Όλα τα ανακτήσιμα αποθέματα ήταν περισσότερα από 500 εκατομμύρια τόνους. Μέχρι το 1900, το Μπακού είχε πάνω από 3000 πετρελαιοπηγές από τις οποίες οι 2000 παρήγαγαν σε βιομηχανικό επίπεδο.
Η περιοχή της Κασπίας είναι από τις πιο ενεργειακά πλούσιες του πλανήτη. Τα μεγάλα κοιτάσματα πετρελαίου, που έχουν ανακαλυφθεί στο εσωτερικό της, έχουν δημιουργήσει τριβές ανάμεσα στα κράτη που μοιράζονται σύνορα μαζί της, ενώ σημαντικό ρόλο προσπαθούν να παίξουν και οι ΗΠΑ μέσω των στρατιωτικών δυνάμεων που διατηρούν στην περιοχή. Το 2003 η Ρωσία, το Καζακστάν και το Αζερμπαϊτζάν υπέγραψαν συμφωνία με την οποία μοίρασαν μεταξύ τους το βόρειο 64% της λίμνης, ώστε να προχωρήσουν σε εκμετάλλευση των κοιτασμάτων. Οι άλλες δύο χώρες που έχουν σύνορα με τη λίμνη δεν συμμετείχαν στη συμφωνία.
Εξωτερικοί σύνδεσμοι
Κατηγορία:Λίμνες της Ρωσίας Κατηγορία:Λίμνες του Αζερμπαϊτζάν Κατηγορία:Λίμνες του Ιράν Κατηγορία:Λίμνες του Καζακστάν Κατηγορία:Λίμνες του Τουρκμενιστάν Κατηγορία:Λίμνες της Ευρώπης Κατηγορία:Αλμυρές λίμνες Κατηγορία:Συνοριακά τριεθνή σημεία
Εμίλ Βερντέ
Ο Μαρσέλ Εμίλ Βερντέ (Marcel Émile Verdet, 13 Μαρτίου 1824 – 3 Ιουνίου 1866) ήταν Γάλλος φυσικός. Γεννήθηκε στην πόλη Νιμ και φοίτησε στην κορυφαία σχολή École Normale Supérieure, στο Παρίσι. Καθηγητής της Φυσικής στην Πολυτεχνική Σχολή (Γαλλία) από το 1863, πραγματοποίησε έρευνες στον Μαγνητισμό και στην Οπτική, ενώ επιμελήθηκε και εξέδωσε όλα τα έργα του Αυγουστίνου Φρενέλ. Ο Βερντέ υπεστήριξε θερμά την αρχική θεωρία για τη διατήρηση της ενέργειας στη χώρα του, ως συντάκτης και επιμελητής της εκδόσεως Annales de chimie et de physique. Απεβίωσε στην Αβινιόν σε ηλικία 42 ετών.
Ο Βερντέ έδωσε το όνομά του στη Σταθερά του Βερντέ, που εκφράζει το μέγεθος του Φαινομένου Φαραντέι για συγκεκριμένο υλικό και μήκος κύματος φωτός.
Φιλόμνηστος ο Ρόδιος
Ο Φιλόμνηστος ήταν αρχαίος Έλληνας συγγραφέας από τη Ρόδο.
Τον συγγραφέα αυτόν αναφέρει ο Αθήναιος. Ο Φιλόμνηστος φέρεται να συνέγραψε το βιβλίο "Περί των εν Ρόδω Σμινθίων" (= λατρευτικών εορτών προς τιμή του Απόλλωνα του Σμινθέα).
Πηγές
Κατηγορία:Αρχαίοι Έλληνες συγγραφείς Κατηγορία:Αρχαίοι Ρόδιοι
Ριβιέρ-Πιλότ
Παραπομπές
Κατηγορία:Κοινότητες της Μαρτινίκας
Τάσος Χαλκιάς (αποσαφήνιση)
Το λήμμα Τάσος Χαλκιάς μπορεί να σχετίζεται με κάποιο από τα ακόλουθα πρόσωπα:
Προσκτήσεις
Ο όρος προσκτήσεις αναφέρεται στη διαδικασία απόκτησης των υλικών και των τεκμηρίων μιας βιβλιοθήκης με την αγορά, την ανταλλαγή ή την αποδοχή δωρεάς. Οι εθνικές βιβλιοθήκες αποκτούν τεκμήρια και από την κατάθεση των αντιτύπων που οφείλει να κάνει κάθε συγγραφέας για το έργο του. Οι προσκτήσεις είναι ένα δύσκολο κομμάτι για τις βιβλιοθήκες, γιατί πάντα εξαρτώνται από τα διαθέσιμα κονδύλια της κάθε μιας και πρέπει να ακολουθούν τον προϋπολογισμό τους για κάθε έτος. Μέσα στις προσκτήσεις λογίζονται εκτός από την αγορά βιβλίων, τα περιοδικά ή η αγορά ηλεκτρονικών βάσεων δεδομένων για πρόσβαση στα ηλεκτρονικά περιοδικά ή ακόμα ο υλικοτεχνικός εξοπλισμός για την υποστήριξη μιας βιβλιοθήκης (έπιπλα, ηλεκτρονικοί υπολογιστές, γραφική ύλη, και άλλα).
Γάμος ομοφύλων
μικρογραφία| Πρόσφατα παντρεμένο ζευγάρι στη [[Μινεσότα, λίγο μετά τη νομιμοποίηση του γάμου ομοφυλόφιλων στις Ηνωμένες Πολιτείες]] Ο γάμος ομοφύλων είναι ο γάμος δύο ατόμων του ίδιου βιολογικού ή κοινωνικού φύλου, που έχει επιβεβαιωθεί από αστική ή θρησκευτική τελετή. Το δικαίωμα τέλεσης γάμων σε ομόφυλα ζευγάρια παραχωρήθηκε για πρώτη φορά στην Ολλανδία την 1η Απριλίου 2001.
Το 2023, ο γάμος μεταξύ ατόμων του ίδιου φύλου εκτελείται και αναγνωρίζεται νόμιμα σε 35 χώρες (σε εθνικό επίπεδο ή σε ορισμένες δικαιοδοσίες): • 🇦🇩
• 🇦🇷
• 🇦🇺
• 🇦🇹
• 🇧🇷
• 🇫🇷
• 🇩🇪
• 🇪🇪
• 🇺🇸
• 🇬🇧
• 🇮🇪
• 🇪🇸
• 🇪🇨
• 🇮🇸
• 🇨🇦
• 🇨🇴
• 🇨🇺
• 🇱🇺
• 🇲🇹
• 🇲🇽
• 🇳🇿
• 🇳🇴
• 🇳🇱
• 🇺🇾
• 🇵🇹
• 🇸🇮
• 🇸🇪
• 🇫🇮
• 🇨🇱 Αντίθετα, 33 χώρες (το 2021) έχουν ορισμούς φύλου για γάμους στα συντάγματά τους που αποτρέπουν τον γάμο ατόμων του ιδίου φύλου, οι οποίοι θεσπίστηκαν τις τελευταίες δεκαετίες ως προληπτικό μέτρο. Αυτές οι χώρες είναι οι: Αρμενία, Λευκορωσία, Βολιβία, Βουλγαρία, Μπουρκίνα Φάσο, Μπουρούντι, Καμπότζη, Κεντροαφρικανική Δημοκρατία, Κίνα, Κροατία, Λαϊκή Δημοκρατία του Κονγκό, Δομινικανή Δημοκρατία, Γεωργία, Ονδούρα, Ουγγαρία, Τζαμάικα, Κένυα, Κιργιζία, Λετονία, Λιθουανία, Μολδαβία, Μαυροβούνιο, Παλάου, Παραγουάη, Πολωνία, Ρουμανία, Ρωσία, Ρουάντα, Σερβία, Σλοβακία, Νότιο Σουδάν, Ουγκάντα, Ουκρανία, Βενεζουέλα και Ζιμπάμπουε. Ορισμένες άλλες χώρες έχουν θεσμοθετήσει συνταγματικά τον ισλαμικό νόμο, ο οποίος γενικά ερμηνεύεται ως απαγόρευση γάμου ομοφυλόφιλων. Σε μισή ντουζίνα από τις πρώτες και στις περισσότερες από τις τελευταίες, η ίδια η ομοφυλοφιλία θεωρείται ποινικό αδίκημα.
Η εφαρμογή του νόμου περί γάμου εξίσου στα ζευγάρια του ίδιου φύλου και του αντίθετου φύλου (που ονομάζεται ισότητα γάμου) ποικίλλει ανάλογα με τη δικαιοδοσία και έχει προκύψει μέσω νομοθετικής αλλαγής στο νόμο περί γάμου, δικαστικές αποφάσεις που βασίζονται σε συνταγματικές εγγυήσεις ισότητας, αναγνωρίζοντας ότι ο γάμος ομοφυλόφιλων επιτρέπεται από τον ισχύοντα νόμο περί γάμου και με άμεση λαϊκή ψήφο (μέσω δημοψηφισμάτων και λαϊκών νομοθετικών πρωτοβουλιών). Η αναγνώριση του γάμου ομοφυλόφιλων θεωρείται ανθρώπινο δικαίωμα και πολιτικό δικαίωμα, καθώς και πολιτικό, κοινωνικό και θρησκευτικό ζήτημα. Οι πιο εξέχοντες υποστηρικτές του γάμου ομοφυλόφιλων είναι οι οργανώσεις ανθρώπινων και πολιτικών δικαιωμάτων, καθώς και οι ιατρικές και επιστημονικές κοινότητες, ενώ οι πιο εξέχοντες αντίπαλοι είναι οι θρησκευτικές φονταμενταλιστικές ομάδες. Οι δημοσκοπήσεις δείχνουν συνεχώς αυξανόμενη υποστήριξη για την αναγνώριση του γάμου ομοφυλόφιλων σε όλες τις ανεπτυγμένες δημοκρατίες και σε ορισμένες αναπτυσσόμενες δημοκρατίες.
Ο γάμος ομοφυλόφιλων μπορεί να παρέχει σε όσους έχουν δεσμευτεί σε σχέσεις μεταξύ ομοφυλόφιλων με σχετικές κυβερνητικές υπηρεσίες και να τους ζητήσει οικονομικές απαιτήσεις συγκρίσιμες με εκείνες που απαιτούνται από αυτούς σε γάμους ετεροφυλόφιλων και τους παρέχει επίσης νομική προστασία, όπως τα δικαιώματα κληρονομιάς και επίσκεψης στο νοσοκομείο. Η αντίθεση στον γάμο ομοφυλόφιλων βασίζεται σε ισχυρισμούς όπως το ότι η ομοφυλοφιλία είναι αφύσικη και ανώμαλη, ότι η αναγνώριση των ομοφυλοφιλικών συνδικάτων θα προωθήσει την ομοφυλοφιλία στην κοινωνία και ότι τα παιδιά είναι καλύτερα όταν μεγαλώνουν από ζευγάρια ετεροφυλόφιλων.
Μια μελέτη εθνικών δεδομένων στις Ηνωμένες Πολιτείες από τον Ιανουάριο του 1999 έως τον Δεκέμβριο του 2015 αποκάλυψε ότι ο γάμος ομοφυλόφιλων σχετίζεται με σημαντική μείωση του ποσοστού απόπειρας αυτοκτονίας μεταξύ των παιδιών, με αποτέλεσμα περίπου 134.000 λιγότερα παιδιά να προσπαθούν να αυτοκτονήσουν κάθε χρόνο στις Ηνωμένες Πολιτείες.
Αρχαία
Μια αναφορά στο γάμο ομοφυλόφιλων εμφανίζεται στη Σίφρα, η οποία γράφτηκε τον 3ο αιώνα μ.Χ.. Το Λευιτικό απαγόρευσε τις ομοφυλοφιλικές σχέσεις και οι Εβραίοι προειδοποιήθηκαν «να μην ακολουθήσουν τις πράξεις της γης της Αιγύπτου ή τις πράξεις της γης της Χαναάν» (Λευι. 18:22, 20:13). Η Σίφρα διευκρινίζει ποιες ήταν αυτές οι διφορούμενες «πράξεις» και ότι περιελάμβαναν γάμο ομοφυλοφίλων: «Ένας άντρας θα παντρευόταν έναν άνδρα και μια γυναίκα μια γυναίκα, ένας άντρας θα παντρευόταν μια γυναίκα και την κόρη της και μια γυναίκα θα παντρευόταν δύο άνδρες».
Ο πρώτος Ρωμαίος αυτοκράτορας που παντρεύτηκε άντρα ήταν ο Νέρονας, ο οποίος αναφέρεται ότι παντρεύτηκε δύο άλλους άνδρες σε διαφορετικές περιπτώσεις. Ο πρώτος ήταν ένας από τους απελεύθερους του Νέρονα,ο Πυθαγόρας, με τον οποίο ο Νέρονας πήρε το ρόλο της νύφης. Αργότερα, ως γαμπρός, ο Νέρονας παντρεύτηκε τον Σπόρο, ένα νεαρό αγόρι, για να αντικαταστήσει την έφηβη παλλακίδα που σκότωσε και τον παντρεύτηκε σε μια δημόσια τελετή με όλες τις γαμήλιες επισημότητες, μετά τον οποίο ο Σπόρος αναγκάστηκε να προσποιηθεί ότι είναι η γυναίκα παλλακίδα που είχε σκοτώσει ο Νέρων και ενεργούσε σαν να ήταν πραγματικά παντρεμένοι. Ένας φίλος παρέδωσε τη «νύφη» όπως απαιτείται από τον νόμο. Ο γάμος γιορτάστηκε τόσο στην Ελλάδα όσο και στη Ρώμη σε υπερβολικές δημόσιες τελετές.
Το Conubium υπήρχε μόνο μεταξύ ενός civis Romanus και μιας civis Romana (δηλαδή μεταξύ ενός άνδρα Ρωμαίου πολίτη και μιας γυναίκας Ρωμαίας πολίτη), έτσι ώστε ένας γάμος μεταξύ δύο Ρωμαίων ανδρών (ή με έναν σκλάβο) να μην έχει νομική υπόσταση στο Ρωμαϊκό δίκαιο (εκτός, πιθανώς, από την αυθαίρετη βούληση του αυτοκράτορα στις δύο προαναφερθείσες περιπτώσεις). Επιπλέον, σύμφωνα με τη Σούζαν Τρετζάρι, «το matrimonium ήταν τότε ένα ίδρυμα με τη συμμετοχή μιας μητέρας, mater. Η ιδέα που εννοείται με τη λέξη είναι ότι ένας άντρας παίρνει μια γυναίκα σε γάμο, στο matrimonium ducere, έτσι ώστε να μπορεί να έχει παιδιά μαζί της».
Το 342 μ.Χ., οι χριστιανοί αυτοκράτορες Κωνστάντιος Β´ και Κώνστας εξέδωσαν νόμο στον Θεοδοσιανό Κώδικα (Γ. Θ. 9.7.3) που απαγόρευε τον γάμο ομοφυλόφιλων στη Ρώμη και διέταζε την εκτέλεση για εκείνους που ήταν έτσι παντρεμένοι. Ο Καθηγητής Φοντέιν του Τμήματος Κλασικών Πανεπιστημίων του Κορνέλ επεσήμανε ότι δεν υπάρχει πρόβλεψη για γάμο ομοφυλόφιλων στο Ρωμαϊκό Δίκαιο και ότι το κείμενο του 342 μ.Χ. είναι διεφθαρμένο. Να «παντρευτεί μια γυναίκα» μπορεί να είναι «να κοιμηθεί με ανέντιμο τρόπο με άντρα» ως καταδίκη της ομοφυλοφιλικής συμπεριφοράς μεταξύ ανδρών.
Ο Κινέζος συγγραφέας του 17ου αιώνα, Λι Γου, μαρτυρεί γάμους ομοφυλόφιλων στην Κίνα κατά την περίοδο του.
Σύγχρονη
Οι ιστορικοί ανιχνεύουν με διαφορετικό τρόπο την αρχή του σύγχρονου κινήματος για την υποστήριξη του γάμου ομοφυλόφιλων οπουδήποτε από τη δεκαετία του 1970 έως τη δεκαετία του 1990.
Το 1989, η Δανία έγινε η πρώτη χώρα που αναγνώρισε μια νομική σχέση για ζευγάρια του ίδιου φύλου, καθιερώνοντας το σύμφωνο συμβίωσης, το οποίο έδωσε στα άτομα σε ομοφυλοφιλικές σχέσεις «τα περισσότερα δικαιώματα των παντρεμένων ετεροφυλόφιλων, αλλά όχι το δικαίωμα να υιοθετήσουν ή να αποκτήσουν κοινή επιμέλεια παιδιού». Το 2001, η Ολλανδία έγινε η πρώτη χώρα που καθιέρωσε γάμο ομοφυλόφιλων από το νόμο. Έκτοτε, ο γάμος ομοφυλόφιλων έχει επίσης θεσπιστεί από το νόμο στο Βέλγιο (2003), στην Ισπανία (2005), στον Καναδά (2005), στη Νότια Αφρική (2006), στη Νορβηγία (2009), στη Σουηδία (2009), στην Πορτογαλία (2010), στην Ισλανδία (2010), στην Αργεντινή (2010), στη Δανία (2012-2017), στη Βραζιλία (2013), στη Γαλλία (2013), στην Ουρουγουάη (2013), στη Νέα Ζηλανδία (2013), στο Λουξεμβούργο (2015), στις Ηνωμένες Πολιτείες (2004-2015), στην Ιρλανδία (2015), στην Κολομβία (2016), στη Φινλανδία (2017), στη Μάλτα (2017), στη Γερμανία (2017), στην Αυστραλία (2017), στην Αυστρία (2019), στην Ταϊβάν (2019), στον Ισημερινό (2019), στο Ηνωμένο Βασίλειο (2014-2020), στην Κόστα Ρίκα (2020), στη Χιλή (2022), στην Ελβετία (2022), στη Σλοβενία (2022), στην Κούβα (2022) και στο Μεξικό (2010-2022).
Χρονοδιάγραμμα
Ο παρακάτω συνοπτικός πίνακας παραθέτει με χρονολογική σειρά τα ανεξάρτητα κράτη (κράτη μέλη των Ηνωμένων Εθνών συν Ταϊβάν) που έχουν νομιμοποιήσει τους γάμους ομοφύλων. Από τον Οκτώβριο του 2022, 33 κράτη μέλη έχουν νομιμοποιήσει, εν μέρει ή πλήρως, με ένα κράτος να εκκρεμεί
Οι ημερομηνίες είναι όταν άρχισαν να πιστοποιούνται επίσημα οι γάμοι μεταξύ ομόφυλων ζευγαριών. * Το κράτος ελέγχει μία ή περισσότερες περιοχές όπου ο γάμος ομοφύλων δεν είναι νόμιμος.
Γάμος ομοφυλόφιλων ανά τον κόσμο
Τα σύμφωνα συμβίωσης, ως πρώτο βήμα προς τον γάμο, εξετάζονται σε πολλές χώρες, συμπεριλαμβανομένων των Μπαρμπάντος από το 2020, της Σερβίας και Λιθουανία το 2021 και των Φιλιππίνων και της Ουκρανίας από το 2022.
Στις 12 Μαρτίου 2015, το Ευρωπαϊκό Κοινοβούλιο ενέκρινε ένα μη δεσμευτικό ψήφισμα που ενθαρρύνει τα θεσμικά όργανα της ΕΕ και τα κράτη μέλη να «αναλογιστούν» σχετικά με την αναγνώριση του γάμου ομοφυλόφιλων ή του συμφώνου συμβίωσης ομοφυλοφιλικής ως πολιτικό, κοινωνικό και ζήτημα ανθρωπίνων δικαιωμάτων και πολιτικών δικαιωμάτων.
Το 2018, το Διαμερικανικό Δικαστήριο Ανθρωπίνων Δικαιωμάτων αποφάσισε ότι όλες οι υπογράφοντες χώρες πρέπει να επιτρέπουν τους γάμους ομοφυλόφιλων.
Πρωτιές
[[Αρχείο:Constitutional bans on same-sex unions by country.svg|thumb|center|800px| {{legend|#D40000|Ο γάμος ομοφυλόφιλων απαγορεύεται από το κοσμικό σύνταγμα}} {{legend|#800000|Ο γάμος ομοφυλόφιλων απαγορεύεται από συνταγματικά επιβεβλημένο ισλαμικό νόμο ή ηθική}}
{{legend|#CCCCCC|Χωρίς συνταγματική απαγόρευση}} ]]
Εξωτερικοί σύνδεσμοι
Κατηγορία:Νομοθεσία σχετική με τα ΛΟΑΤ άτομα Κατηγορία:Ομοφυλοφιλία
Όλγκα Σεριάμπκινα
Η Όλγκα Γιούργεβνα Σεριάμπκινα (ρωσική γλώσσα: О́льга Ю́рьевна Серя́бкина, 12 Απριλίου 1985) είναι Ρωσίδα τραγουδίστρια, στιχουργός, ηθοποιός και μέλος του ρωσικού συγκροτήματος Serebro.
Προσωπική ζωή
Η Όλγκα μιλάει άπταιστα ρωσικά, αγγλικά και γερμανικά.
Eurovision
Το συγκρότημα Serebro εκπροσώπησε τη Ρωσία στο διαγωνισμό τραγουδιού κατακτώντας την τρίτη θέση, πίσω από τη Μαρίγια Σερίφοβιτς (Σερβία) και τον Αντρέι Ντανίλκο (Ουκρανία).
Εξωτερικοί σύνδεσμοι
Κατηγορία:Ρωσίδες τραγουδίστριες Κατηγορία:Ρωσίδες ηθοποιοί
Τέρβελ
Ο Τέρβελ (Тервел, 675 - 721), ή σύμφωνα με βυζαντινές πηγές Τερβέλης, ήταν χαν της Βουλγαρίας στις αρχές του 8ου αιώνα. Το 705 πήρε τον τίτλο του καίσαρα, δημιουργώντας προηγούμενο στην ιστορία. Οταν ο Βουλγαρικός στρατός συνέτριψε τους Αραβες κατά την Πολιορκία της Κωνσταντινούπολης (718) ο Τέρβελ ονομάστηκε από τους συγχρόνους του Σωτήρας της Ευρώπης.
Ο Τέρβελ βασίλεψε για 21 χρόνια και σύμφωνα με πηγές ανήκε στον οίκο των Ντούλο που υποτίθεται πως καταγόταν από τους Ούννους. Σύμφωνα με τη χρονολόγηση του Μοσκόβ ο Τέρβελ πρέπει να βασίλεψε μεταξύ 695 και 715. Αλλες χρονολογήσεις τοποθετούν τη βασιλεία του στο 701-718 ή 700-721 αλλά δεν μπορούν να συμφωνήσουν με τη μαρτυρία του Ιμενίκ. Η μαρτυρία της πηγής αυτής και μεταγενέστερες παραδόσεις επιτρέπουν να ταυτοποιήσουμε τον Τέρβελ ως γυιό και διάδοχο του προκατόχου του Ασπαρούχ, που πιθανόν είχε πεθάνει σε μάχη κατά των Χαζάρων.
Συμμαχία με τον Ιουστινιανό Β'
thumb|left|250px|Η Βουλγαρία κατά την περίοδο της ηγεμόνευσης του Κάνας Τέρβελ. Η εδαφική της επέκταση φαίνεται στο χάρτη Ο Τέρβελ αναφέρεται πρώτη φορά στις βυζαντινές πηγές το 704 όταν ο έκπτωτος και εξόριστος Βυζαντινός αυτοκράτορας Ιουστινιανός Β' τον προσέγγισε και ζήτησε τη βοήθεια του για να ανακαταλάβει το θρόνο, με αντάλλαγμα τη φιλία του, δώρα και την κόρη του σε γάμο. Με ένα στρατό 15.000 ιππέων που του παρείχε ο Τέρβελ ο Ιουστινιανός Β' βάδισε αιφνιδιαστικά κατά της Κωνσταντινούπολης και κατάφερε να μπει στην πόλη το 705. Ο παλινορθωμένος αυτοκράτορας εκτέλεσε τους σφετεριστές, τους αυτοκράτορες Λεόντιο και Τιβέριο Γ΄, μαζί με πολλούς από τους υποστηρικτές τους. Ο Ιουστινιανός Β' αντάμειψε τον Τέρβελ με πολλά δώρα, τον τίτλο Καίσαρ, που τον καθιστούσε δεύτερο μετά μόνο τον αυτοκράτορα και τον πρώτο ξένο ηγέτη στη βυζαντινή ιστορία που έλαβε αυτό τον τίτλο, και μια εδαφική εκχώρηση στη βορειοανατολική Θράκη, μια περιοχή ονόματι Ζαγόρα. Είναι άγνωστο αν η κόρη του Ιουστινιανού Αναστασία παντρεύτηκε τον Τέρβελ, όπως είχε συμφωνηθεί.
Μόνο τρία όμως χρόνια αργότερα ο Ιουστινιανός Β', έχοντας πλέον σταθεροποιηθεί στο θρόνο, παραβίασε αυτή τη συμφωνία και άρχισε στρατιωτικές επιχειρήσεις για να ανακτήσει την εκχωρηθείσα περιοχή. Ωστόσο ο Τέρβελ νίκησε τους Βυζαντινούς στη Μάχη της Αγχιάλου (σημερινό Πομόριε) το 708. Το 711, αντιμετωπίζοντας σοβαρή εξέγερση στη Μικρά Ασία, ο Ιουστινιανός ζήτησε πάλι τη βοήθεια του Τέρβελ, αλλά έλαβε μόνο χλιαρή ύποστήριξη με τη μορφή ενός στρατού 3.000. Υπερφαλαγγισθείς από το στασιαστή αυτοκράτορα Φιλιππικό, ο Ιουστινιανός συνελήφθη και εκτελέσθηκε, ενώ στους Βούλγαρους συμμάχους του επιτράπηκε να αποσυρθούν στη χώρα τους. Το 712 ο Τέρβελ, εκμεταλλευόμενος νέες δυναστικές ερίδες στο Βυζάντιο, έκανε επιδρομή στη Θράκη φτάνοντας ως τα περίχωρα της Κωνσταντινούπολης.
Σύμφωνα με τις χρονολογικές πληροφορίες από το ΄΄Ιμενίκ΄΄ ο Τέρβελ πρέπει να πέθανε το 715. Εντούτοις ο Βυζαντινός χρονικογράφος Θεοφάνης Ομολογητής αποδίδει στον Τέρβελ ρόλο σε μια απόπειρα παλινόρθωσης του εκθρονισμένου αυτοκράτορα Αναστάσιου Β΄ το 718 ή 719. Αν ο Τέρβελ είχε επιζήσει μέχρι τότε, θα πρέπει να ήταν ο Βούλγαρος ηγέτης που συνήψε μια νέα συνθήκη (που επιβεβαίωνε τον ετήσιο φόρο που πλήρωναν οι Βυζαντινοί στη Βουλγαρία και τις εδαφικές παραχωρήσεις στη Θράκη, ρύθμιζε τις εμπορικές σχέσεις και τη μεταχείριση των πολιτικών προσφύγων) με τον Αυτοκράτορα Θεοδόσιο Γ΄ το 716. Ομως αλλού ο Θεοφάνης αναφέρει το όνομα του Βούλγαρου ηγέτη που συνήψε τη συνθήκη του 716 ως ΄΄Κορμέσιος΄΄, δηλ. τον τελικό διάδοχο του Τέρβελ Κορμέσιι. Είναι πιθανό ο χρονικογράφος να αποδίδει τα γεγονότα του 718 ή 719 στον Τέρβελ απλώς επειδή αυτό ήταν το τελευταίο όνομα Βούλγαρου ηγέτη που γνώριζε και γιατί οι πηγές του αποσιωπούσαν το όνομα, όπως στην περιγραφή του στην πολιορκία της Κωνσταντινούπολης. Σύμφωνα με άλλη θεωρία ο Κορμέσιος είχε εξουσιοδοτηθεί από τον Τέρβελ να υπογράψει τη συμφωνία.